ΓΡΑΠΤΗ ΕΡΩΤΗΣΗ E-0520/00

υποβολή: Mara Sornosa Martnez (PSE) προς την Επιτροπή

(28 Φεβρουαρίου 2000)

Θέμα: Γεωργικές πρακτικές επιβλαβείς για το περιβάλλον στο βαλτότοπο της Almenara (ζώνη προστατευόμενη από το LIFE)

Στη ζώνη που ονομάζεται συνολικά βαλτότοπος της Almenara διεξάγονται έργα συνεχούς αποξήρανσης με τη λειτουργία αντλιών αντλήσεως ύδατος, έργα τα οποία επηρεάζουν σημαντικά τονδροφόρο ορίζοντα. Εδώ και περισσότερο από μια δεκαετία, έχουν σταματήσει πλέον στην περιοχή αυτή οι παραδοσιακές χειμωνιάτικες πλημμύρες που τόσο ευνοούσαν ορισμένες καλλιέργειες προσαρμοσμένες στο περιβάλλον αυτό, όπως το ρύζι. Αντιθέτως, ο λόγος πουπαγορεύει την αποξήρανση τωνγροτόπων αυτών είναι η όλο και αυξανόμενη καλλιέργεια εσπεριδοειδών εκ μέρους αγροτικών επιχειρήσεων που λαμβάνουν χρηματοδότηση από το ΕΓΤΠΕ και ασκούν τις δραστηριότητές τους με τις ευλογίες των περιφερειακών αρχών της Βαλένσια.

Η κυρίως απειλούμενη ζώνη που απαρτίζεται από τις κοινότητες Almenara, Benavites, Quartell, Sagunt, La Llosa και Xilxes έχει περιληφθεί από τις ισπανικές αρχές στο Δίκτυο Φύση 2000, θεωρηθείσα ως περιοχή αντιπροσωπευτική για διάφορα είδη βιοτόπων, στους οποίους ζουν και ορισμένα είδη που έχουν χαρακτηρισθεί ωςψηλής προτεραιότητας στα Παραρτήματα της οδηγίας περί βιοτόπων. Πέραν από τη μεγάλη οικολογική και αισθητική του αξία, ο βαλτότοπος της Almenara διαθέτει και ιδεώδεις συνθήκες για την ανάπτυξη της αυτόχθονης βλάστησης και μιας πανίδας πλούσιας σε ενδημικά είδη.

Οι οικολογικές οργανώσεις της περιοχής, και ιδίως η Acci Ecologista Agr, έχουν επανειλημμένα καταγγείλει στις αρμόδιες αρχές αυτές γεωργικές πρακτικές που ελάχιστο μαρτυρούν σεβασμό για το περιβάλλον, χωρίς μέχρι σήμερα να κατορθώσουν να σταματήσουν τη λειτουργία των αντλιών αποξήρανσης που επηρεάζουν δυσμενώς το περιβάλλον του βαλτοτόπου, ο οποίος εν τούτοις θεωρείται από το LIFE προστατευόμενη περιοχή.

Λαμβάνονταςπόψη ότι ο Κανονισμός του ΕΓΤΠΕ καθιερώνει πλαίσιο κοινοτικών ενισχύσεων το οποίο ευνοεί την αειφόρο ανάπτυξη τηςπαίθρου, δεν θεωρεί σκόπιμο η Επιτροπή να διεξαγάγει έρευνα αποστέλλοντας και επί τόπου αποστολή στην Almenara, εφόσον το κρίνει απαραίτητο για την οικολογικήποβάθμιση τωνγροτόπων της Almenara η οποία οφείλεται σε γεωργικές δραστηριότητες χρηματοδοτούμενες από το ΕΓΤΠΕ; Δεν συμφωνεί η Επιτροπή ότι οι πόροι του ΕΓΤΠΕ και οι άλλες ενδεχόμενες ενισχύσεις θα έπρεπε να έχουν ως στόχο την προώθηση της γεωργίας μέσω δραστηριοτήτων που σέβονται το περιβάλλον της ζώνης αυτής, της προστατευόμενης από το LIFE;

Aπάντηση της κας Wallstrm εξ ονόματος της Επιτροπής

(13 Απριλίου 2000)

Η τοποθεσία Marjal de Almenara στην Βαλένθια, έχει προταθεί από την Ισπανία ως τόπος κοινοτικής σημασίας για το δίκτυο Natura 2000, δυνάμει της οδηγίας του Συμβουλίου 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(1). Η Επιτροπήποστηρίζει επί του παρόντος την τοποθεσία αυτή στο πλαίσιο έργου του LIFE-φύση.

Η Επιτροπή απηύθυνε επιστολή στις ισπανικές αρχές ζητώντας πληροφορίες όσον αφορά την κατάσταση που περιγράφει το Αξιότιμο Μέλος του Κοινοβουλίου στην τοποθεσία Marjal de Almenara και προκειμένου να διατυπώσουν οι ισπανικές αρχές τα σχόλιά τους ιδίως σε ό,τι αφορά την τήρηση της κείμενης κοινοτικής νομοθεσίας.

Εξάλλου επιβάλλεται να σημειωθεί ότι η νέα πολιτική αγροτικής ανάπτυξης, η οποία αναφέρεται από το Αξιότιμο Μέλος του Κοινοβουλίου, και εγκρίθηκε τον Ιούνιο του 1999, έχει καταστεί ο δεύτερος κίονας της κοινής γεωργικής πολιτικής. Η ενίσχυση που έχει εγκριθείπέρ της αειφόρου αγροτικής ανάπτυξης βάσει του κανονισμού ΕΚ αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(2), σχετικά με τις αγροτικές δραστηριότητες και τον αναπροσανατολισμό τους, μπορεί να αφορά μεταξύ άλλων τη διαφύλαξη και την προαγωγή της αειφόρου γεωργίας με ιδιαίτερη αξία για τη φύση και το περιβάλλον. Τα κράτη μέλη δύνανται να περιλαμβάνουν στα προγράμματα αγροτικής ανάπτυξης και στα επιχειρησιακά προγράμματα στο πλαίσιο του στόχου 1, τηνλοποίηση του δικτύου Natura 2000 και την διαφύλαξη των ζωνών του ως άνω δικτύου. Οι αντισταθμιστικές πληρωμές εκ μέρους του Γεωργικού Ταμείου Προσανατολισμού και Εγγυήσεων μπορεί να καλύπτουν τη διατήρηση γεωργικών δραστηριοτήτων στις ζώνες αυτές ή την ενίσχυση αγροτών που αντιμετωπίζουν απώλεια εισοδήματος λόγω των ειδικών απαιτήσεων που απορρέουν από την εφαρμογή της κοινοτικής νομοθεσίας, όπως ενδέχεται να συμβαίνει στη ως άνω ζώνη.

(1) ΕΕ L 206 της 22.7.1992.

(2) ΕΕ L 160 της 26.6.1999.